|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| **Белхан программин талламан белхаш**  **(фос контрольно-измерительные работы)**   |  |  |  | | --- | --- | --- | | **5 класс**  **Нохчийн мотт** | | | | **Карладаккхар** | **Талламан диктант** | **«Бекъа.»**  Дешаран шо чекхделира. Т1екхечира аьхкенан каникулаш. Хьуьсен Идрис волчу бригаде балха вахара. Сатоссуш хьала а г1оттий, бекъа 1амо волалора иза. «Казбек, схьало ког! Казбек, гора х1отта!»-бохуш 1амайора Хьуьсена иза.  Инзаре дара Хьуьсен дуьххьара цунна т1ехууш. Бекъо охьатоьхна лазорна кхоьруш, наха т1ехаа ца вуьтура иза.  Амма к1ант кхоьруш вацара. Бекъан амал дика евзара цунна. Дуьрстанан гаьллаш бага а йоьхкина, бекъа керта юххе а оьзна, т1ехиира Хьуьсен. Казбек т1ехьарчу когаш т1е ира а х1уьттуш, готийсаелира.  Вехха идийра цо иза, амма Хьуьсен ч1ог1а 1ара говрахь. Дика хаьара цунна говраца шен дег1 лело….  (90 дош. Х.-А.Берсанов. «Вайн махкара акхарой а, олхазарш а.)  **Грамматически т1едахкарш.**  1.) *3-чу абзацера схьаязде:*  1-ра вариант-*ц1ердешнаш.*2-г1а вариант- *билгалдешнаш.*  2.) *К1ел сиз хьаькхначу дешнийн дожарш билгалде.* | | **Предложенин коьрта а, коьртаза а межаш** | **Талламан диктант** | **«Зайнди»**  Аьхкенан юккъера бутт т1екхечира. Цу баттахь къаьсттина денош довха дог1ура. Еарин дийнахь сахуьлуш г1аьттина Бисолта мангал хьакха вахара. Цу дийнахь луларчу юьртахь базар яра. Кхо герга даьтта а эцна, Аруха цу базара яха елира. Цо ша базар яхале дуккха а г1уллакхаш дехкира Зайндина т1е….  Бода къовлалуш, еана ц1а кхечира Аруха. Цунна шайн кертахь хилла къаьхьа де гира. Д1асахьежарх, мохь тохарх, Зайнди-м ца каравора…  Бисолтий, Арухий дукха хан ялале, шаьшшинна суьйренан х1ума а йиъна, охьадижира. И шиъ башха Зайнди лаха сингаттам болуш а дацара.  (83 дош. Бадуев С. )  **Грамматически т1едиллар.**  *Синтаксически таллам бе.*  1-ра вариант-*1-ра предл*.2-г1а вариант-*2-г1а предл* | | **Предложенин цхьанатайпанера меженаш** | **Сочинени** | **«Дашо гуьйре»** | | **Синтаксиспунктуаци** | **Талламан диктант** | **«1а»**  1а 1аламехь уггар шийла хан ю. Муха хуур ду, 1а доьлча?  Халкъо олуш ду: «Малх ц1а кхаьчча, 1а дулу». Иза нийса ду. Де уггар дацделла хан хуьлу иза. Цул т1аьхьа дог1у масех де кхин хийца ца луш лаьтта. И денош д1адевлча, де дахдала долало. 1аьнан уггар шийла цхьа мур хуьлу. Цунах чилла олу. Чилла юлу 1а доьлла ткъа де д1адаьлча. Иза шовзткъа дийнахь-бусий лаьтта.  Чиллахь, г1айба санна, т1е ло а диллина, массо генаш лаьтта х1уьттуш букардахна хуьлу дитташ, коьллаш. 1аьнан хьун, хьежа ца к1ордош, исбаьхьа хаза хуьлу. Х1аваъ ц1ена саде1а атта долуш.  (94 дош. Хь.Хасаев. «1аьнан чиллахь.»)  **Грамматически т1едахкарш.**  1.) *Билгалдаха деха мукъа аьзнаш*.(Кеп. Шийла)  2.) *Схьаязде*:  1-ра вариант-*мукъаза шалха ши элп ул-уллохь лаьтташ долу дешнаш.*  2-г1а вариант -*шала мукъаза элпаш шайца долу дешнаш.* | | **Фонетика,**  **графика, орфогра-фи** | **Изложе-ни** | **«Майра хьаша»**  Г1алара хьаша веара тхо долчу. Казбек яра цуьнан ц1е. тхан хенара вара иза. Жима хиларх, хьаша-хьаша ма ву.  Цундела, вайн г1иллакхо ма-хьоьхура, лорура оха иза, тхешан ма-хуьллу там бора. Тамашийна амал яра хьешан: ловза вог1уш а ц1ена бедарш юхура цо. Тхоьга т1еххула хьоьжура иза, ша массарел воккха, хьекъале хетара. Хабар дийца ч1ог1а лууш вара.  Шена экскурсехь гинарг, т1аккха яккхийчу г1аланашкахула лелар дуьйций, багош г1овтийначохь дуьтура цо бераш. Иштта дийцира тхо тхуна, цхьана дийнахь хьуьнхахь ша текхарг муха лецира.  Х1орш, цхьа тоба бераш, лам т1е девлла хиллира. Ловзуш, х1орш д1адоьлхуш, кхарна хьалхха, шок а тоьхна, т1еболабелла цхьа къорза лаьхьа. Х1окхо х1ума а кхера ца луш, лога т1е ког а билийнаа, багара мотт ч1ешалгаца оззийна схьабаьккхина.  Цо и дийцинчу шолг1ачу дийнахь эвлайистехь ловзуш дара тхо. Цхьана хенахь тхан хьешан-«Вай, мама-а!»-аьлла мохь белира. Д1аиккхира иза. Оццул майра к1ант кхейрийнарг х1ун ю техьа аьлла, цецбевлла, т1едахара тхо. 1абдулла вара цхьа юткъа-1аьржа боьхьа х1ума когашца юьйш воллуш.  -Вуй, Казбек, юькъачу хьуьнхахь боккхачу текхарган багара мотт баьккхина волу хьо х1окху жимачу х1уманан х1унда кхеравелла?-бехк баьккхира оха.  -Суна гинарг-м яцара жима,-бехказа вуьйлира хьаша.  **План**  1.Г1алара хьаша.  2. Хьешан тамашийна амал.  3.Хьешо лаьхьанан мотт схьабаккхар.  4.Казбекан кхеравалар.  5.Бехказло. | | **Фонетика,**  **графика, орфогра-фи** | **Сочинени** | **«Сан хьоме нана»** | | **Дешан х1оттам** | **Талламан диктант** | **«Жа дажош»**  Кест-кеста вовшашна уллохь нислора жа дажош волу Ибрах1иммий, бажа бажош волу Ханпаший. Ханпашина цхьац ца тайпа хьехамаш бора воккхачу стага. Цо цунна дуьйцура май раллех а, доьналлех а, стогаллех а лаьцна. Ханпашас боккхачу безамца ладуг1ура воккхачу стага дуьйцучуьнга. Дуьххьал д1а Ханпаша зерхьама, Ибрах1има элира:  - Ва, Паша, нехан бежнаш дажош лелар эхь ду ца аьлла хьоьга цхьаммо а?  - Эхь хьаха ду нахе сискал йоьхуш лелча, - сихха жоп делира Ханпашас.  -Кхул тоьлаш болх бацара хьуна кхузахь?  - Сунна нефтекачке балха ваха лаьара, амма со д1а ца оьцу, жима ву бохуш. (91 дош)  **Грамматически т1едиллар.**  1*.2-чу предл.бе синтаксически къастам.*  2.*Цхьанатайпанарчу меженашна буха сиз хьакха.*  *3.Карае чолхе предл. амма хуттургаца. Грамм.баххаш билгалбаха*  *4.Т1едерзар билгалдаккха.*  *5. Автор дешнаш билгалдаха.*  *6.Диалог юххе Д дилла.* | | **Ц1ердош (юкъара кхетам)** | **Изложе-ни** | **«Ден весет»**  Цхьана стеган ворх1 к1ант хилла. Мацца а, шех лен  цамгар кхетча, дас, кхайкхина и ворх1е к1ант те1 а валийна, цаьрга аьлла:  -Ворх1е а, ваха а г1ой, цхьацца сара а бохьуш чувола, аса, со валале, цхьа весет дийр ду шуьга!  Цхьацца сара бохьуш, чу а веана, ворх1е а дена  хьалха д1ах1оьттина.  Дас аьлла: «И ворх1е а сара вовшах а тохий, т1ийриг  а хьарчаяй, цхьа ц1ов бе».  Шайга аьлларг дина к1енташа.  Дас воккхахволчу к1анте аьлла:  -Схьаэцал, к1ант, уьш кагдан хьажал.  Цу серах дина девзиг, гоьла т1е а те1ош, кагдан г1ертарх, ца кагделла к1анте.  Цуьнга санна, вухку вежаршка а аьлла дас. Цаьрга а цхьаьнгге а ца кагделла девзиг.  Т1аккха дас аьлла:  - И хора сара къаста а бай, ша-ша а баккхий, хьовсал, шайга уьш кеглой.  Цо ма-аллара, серий ша-ша даьхна, кегдина.  Дас т1аккха шен к1енташка аьлла:  -Хьовсал, сан к1ентий. И аша цхьаьна вовшахтоьхна  ворх1 сара санна, шу цхьаьна, бертахь, вовшийн г1о деш хилахь, шух адам а кхаьрдар дац, амма шу вовшахдовлахь, наха шу а лорур дац. Барт цхьаъ болуш хилалалш. Барт ч1ог1а маь1на долуш х1ума ду шуна. | | **Карладаккхар** | **Талламан диктант** | **«1алам»**  1алам. И дош доца делахь а, шен чулацам к1оргера болуш ду. Адамийн а, дийна-тийн а, хьаннийн а дахар 1аламах хаьдда хила йиш йолуш дац.  Самукъане, хаза б1аьсте чекхъелира. Т1ееара беркате, йовха аьхке. Иза адамаш-на уггар каде мур бу.  Акхарой а, олхазарш а синтем боцуш лелара. Цара шайн б1аьста дуьненчу евлла к1орнеш кхиайора, 1алашйора, уьш когайохуьйтура. Малх гучуболлушехь, дохк д1адайра, баца т1ера тхин т1адамаш дакъаделира. Дерриг 1алам, малхана дела а къежаш, д1ах1оьттира.  1аламо шен къайленех пайдаоьцуьйтур бу массо а садолчу х1умане.  (80дош.Хь. Хасаев.)  **Грамматически т1едахкарш.**  1.*Кху дешнашна ялае синонимаш*:  1-ра вариант хаза (исбаьхьа), каде (т1ахъаьлла).  2-г1а вариант самукъане (забаре), беркате (хайр, ни1мат, токхо).  2. *Морфологически таллам бе.*  1-ра вариант-*1алам, б1аьсте, адам*,2-г1а вариант-*дош, аьхке, малх.*  3. *Дешнийн х1оттам билгалбаккха.*  1-ра вариант 2-г1а вариант  *чекхъелира, малхана дакъаделира, т1адамаш* | | **5-чу классехь 1амийнарг карладак-кхар** | **Шеран талламан диктант** | **«Б1аьстенан суьйре.»**  Хаьий хьуна, доттаг1а, нохчийн лаьмнашкахь б1аьстенан суьйре мел хаза хуьлу? Гобаьккхина, б1аьрг мел кхочу а, гуш хуьлу, говзачу куьйгаша лерина басар хьаькхча санна, лилула-сийна басеш. Царна т1ехь техкачу стеша а, коканийн коьллаша а, хьаьрса-хьечаша а хьалххехь заза доккхий, мел генара юьрта кхачайо цхьа ша-тайпа тамашийна хаза хьожа. Лаьмнашна т1ехьа бала карах ца долуш, тийсалуш, сецалуш, буха г1ертачу малхо шен дашо з1аьнарш басешца д1аяржайой, исбаьхьа суьрташ х1иттош лепо доладо басешна куз хилла 1охку и хаза зезагаш. 1аламан х1оттамах даккхийдеш, царна т1ехула дайн хьийзаш хуьлу басна тайп-тайпана долу полларчий, дахарна саьхьара долу накхаран мозий, з1уганашший. Секха-1одаца кхоьссина пха санна, мозашний, чуьркашний чухехкалуш, шок етташ, хьийзаш хуьлу т1ам 1аьржа ч1ег1ардигаш. (107 дош) | | | |
| **6 класс**  **Нохчийн мотт** | | |
| **Карладаккхар** | **Талламан диктант** | **Талламан болх № 1 "Воккха стаг Бисолтий, жима Хьамзаттий".**  Бераш доцуш, шаьшшиъ 1аш дара доккха ши стаг: Бисолтий, Селахьаттий.  Дечке ваха тохавелла воккха стаг Бисолта. Цуьнан лулахочун Дудин,Хьамзат ц1е йолуш к1ант вара 6-чу классехь доьшуш. Хьамзат авахара Бисолтица хьуьнах.  Доккхачу хи йисте д1акхечира и шиъ. Башха кхерам боцуш дехьавелира Бисолтий, Хьамзаттий. Бисолтас дечкийн баххьаш ц1андора.  Ткъа Хьамзата ц1андина генаш цхьана метте т1ек1елдохкура.  Дашаза дисинчу лайн майданаш т1ехь йолу олхазарийн ларш къестайора Хьамзата:  - Х1ара Хьаьжой байинчу ч1ег1аган йу, х1ара къоьзачу ч1ег1аган йу,х1ара мошанан йу - бохуш, воккхачу стагана гойтура цо уьш.  - Хьуна стенах, муха евза уьш?  - Ас тидам бина церан, д1адаханчу экханан, олхазаран лоре а хьоьжуш. Ж1аьлин, цхьогалан, берзан, кхидолчу акхаройн, олхазарийн а лараш къастало соьга. (102 дош).  (Х-А.Берсанов). |
| **Билгал-дош** | **Сочинени** | **«Дашо гуьйре»** |
| **Билгал-дош морфологически къастор** | **Талламан диктант** | **Талламан болх № 2 "Гуьйре".**  Т1екхечи дашо гуьйре. Сийна стигал 1аьржачу мархаша д1алаьц-  на. Дог1анаш оьху. Олхазарш бовхачу махка д1адахна.  Бес-бесара басарш а карахь, уггаре а хьалха хьуьнах йуьйлира  говзанча-гуьйре.Шегарчу басаршца доккха сурт дилла долийра цигахь.  Цхьадолчу диттийн г1аш, лимонаш санна маждира. Важадерш, хилла кхозучу калакойн 1ежаш санна, ц1ечу басе дерзийра. ЙУкъ-йукъарнаш-м ц1арах догуш санна хеталучу дашо басе дерзийра.  Хьуьнан йуккъера схьа а йаьлла, ирзу т1е кхаьчча, наьрт санна лаьттачу къеначу ножа т1е 1оттаелира иза. Курра лаьтташ бара и наж,шен боккхачу куьра т1ера дуькъа г1аш а дегош.  Оцу наьртана т1е а "йоьзанан духар" духа дагадеара цунна. Шена дага ма-дарра исбаьхьа кеч а вира цо и къена наж-дада. |
| **Терахь-дош** | **Талламан диктант** | **«Ши к1ант тилар»**  Деъна са хилира. Гобаьккхина хьун яра лаьтташ. Цхьана а меттехь некъан лар яцара гуш.  Ши к1ант ц1ехьа верза лууш вара. Амма муьлхачу аг1ор ваха веза ца хууш, тиллера и шиъ. Мацвелла кийра 1ийжара.  Делкъхан хиллера. Бажа лелла некъаш карийча жимма сапарг1ат даьллера шина к1ентан. Ламанан дежийлашкахь гуш дара жа а, бежнаш а. Дукха гена валале, бетта мохь хезира шина к1антана.  Ц1ера т1аьхьа даьлла орца, сахиллалц маьхьарий, детташ, 1аннаш цоьстуш леллера. Лечий, 1алхий царна карор вара, и шиъ цхьаьна аг1ор д1аихна гена ваьлла ца хиллехь.  Шаьш 1ачу к1отарара вуьрх1итта-берх1итта километр хиллал д1аихна хиллера и шиъ. (Х-А. Берсанов)  Т1едиллар: 1. Терахьдешнаш билгалдаха. 2.Кхоалг1ачу предложенина синтакс. къастам бе |
| **Ц1ермет-дош** | **Сочинени** | **«Тхан доьзал»** |
| **Ц1ермет-дош** | **Талламан диктант** | **Талламан болх № 4 "Бух1анан, маьлхан къовсам"**  Цхьана д1айаханчу хенахь бух1а хилла шен доттаг1ашна гергахь дозаллаш деш, дерриге дуьне серладоккхуш берг шен ши б1аьрг бу бохуш. И хааделла малхана. Цо бух1ане аьлла: "Ма г1ерта сан сий хьайна дерзо". Бух1а йаша а ца йаьшна цо бохучух: "Хьо бу и сан сий хьайна дерзо г1ерташ".  Иштта церан къовсам баьлча, схьагулделла дерриге а дийнаташ,цхьадолу акхарой,олхазарш бух1ано бохучух тешаш хилла,кхидершмалхехьа хилла.  "Со цхьана ханна д1алечкъар бу, ткъа шу бух1ано дуьне серла муха доккху хьовсуш хила", - аьлла малхо.  Д1алечкъина малх. Т1ебеана бода. К1ерзош хилла бух1ано б1аьргаш, амма дуьне серладолуш ца хилла.  Схьакхетта малх. Дуьне серладаьлла. Хаьттина малхо:  "Х1ун олу аша?".  Т1едиллар:  ЙАржаза йолчу предложенина буха сиз хьакха. (116дош. С.-М. Гелагаев. «Олхазарийн дуьне-сан дуьне.»)  **Грамматически т1едиллар.**  *К1ел сиз хьакха ц1ерметдешнашна.*  *Билгалдаха церан тайпанаш* |
| **Хандош** | **Изложе-ни** | **«Ча а,зударий а» изложени йазйан кечам бар.**  Кабехий,Бикатуй йахара хьуьнах хи чу бохка кхораш лахьо.Ле-  кха а,буьрса а йара хьун. Ширчу некъашкахула,хьуьнан кхораш лоь-  хуш,генна д1айахара и шиъ.  Ирзу тайпа цхьана майдана кхаьчча,саттийна охьабан боллуш  кхор карийра цу шинна.Маьлхан серлонгахь,лоппаргаш санна,лепа-  ра ношбелла кхораш.Кхуран к1ело хьешна йара.Наггахь а кхор ца би-  тинера охьаэгначех.Лохо кондарш д1а а,схьа а кегош,леррина лех-  ча ши-кхо кхор карийра Бикатуна.Церг а тоьхна хьаьжча, чам тайра  цунна.  - Эх1, х1орш ч1ог1а дика чам болуш кхораш бу! - кхура т1е  хьалахьаьжира Кабеха.  - Х1ара х1ун ду? Цхьа адамаш леллачух тера ма ду кху к1ел-  хула.Т1ехь саттийна кхораш а бу.  - Же,шимма а т1е йаьлла, массо а га ластош,кхораш охьаэго  беза вайшимма, - аьлла,хьалаелира ши зуда.  Къело йуьззина кхораш охьаэгийра цу шиммо.Ши зуда охьа а йоьссина,кхораш лахьо йолаелча,йуьстах хьуьна чохь татанаш хезира цу шинна. Ладуьйг1ира шина зудчо.Йа ча, йа нал, йа бежна - цхьаъ хила еза-кх  и татанаш дийриг аьлла хеттачу хенахь,т1аьхьарчу когаш т1е ира а  х1оьттина, чухьаьдда йог1ура ча.  - Ва-а, орца дала! ! ! . . . - маьхьарий а хьоькхуш,кхин хьуьн  чохь ца соцуш,едда ц1аеара ши зуда.  Едда ши зуда кхин тергал а ца еш,адамо санна,меллаша схьа  а лехьош,кхораш баа охьахиира ча. |
| **Хандош** | **Изложе-ни** | **«Мухтар»**  1уьйранна школе воьдуш вара Мухтар. Маржанг1еран кет1а нислушшехь, берийн мохь хезира цунна. Саца а сецна, ладуьйг1ира Мухтара бакъонца тийшира иза кхераделлачу берийн аьзнаш хиларх. Кхин хьем ца беш, ведда ц1ийнан не1аре вахана, и схьаелла г1оьртира Мухтар, амма схьа ца еллаелира, чухула дог1а тоьхна хиллера цунна. Т1аккха ведда коре а вахна, корах чухьаьжира к1ант чохь буькъа к1ур, бара. Хиира Мухтарна чохь ц1е яьллий. Г1уллакх мало ян а, я т1аьхьататта йиш, йолуш дацара. «Же, Мухтар, сих 1алела! Г1о де берашна, к1елхьара даха уьш» – бохура цо ша шега. Буй тоьхна, ангали а дохийна, коран ши дакъа схьа а диллина, маьнги к1елахь мохь оьхуш 1ен йо1 араяьккхира цо. Ц1ийнан цхьана сонехь, бертал а воьжна, г1ийла узарш деш 1уьллу жима к1ант а ара ваьккхира. Юха, ведда ураме а ваьлла, шен доггаха мохь бетта велира: «Орца дала! Ц1е яьлла, ц1а догуш лаьтта», – бохуш. Цуьнан мохь хезна лулахой а, урамехь нисбелла нах а схьахьаьлхира. Цара догучуьра ц1енош а, дукхах йолу чуьра х1умнаш а к1елхьараехира. |
| **Карладаккхар** | **Талламан диктант** | **«Кегий йийсарш»**  Г1опал ара ца ваьлчхьана маьрша витинера к1ант. Уьйт1ара д1ахьаьжча гира цунна йовхонан тов хьийзочу мархана юккъехула долу лаьмнаш. Цигахь ша вина юрт хилар дагара ца долура. Г1опара вада салаьттара.  Г1опана гонаха бина лекха пен бара. Хаш маь1-маь11ехь лаьттара. Делахь а дог ца дуьллура к1анта. Аьтто лехарх карош бац. Хьуна дагахь а доцуш нисло иза. Иштта цкъа аьтто белира 1алин а. Ха деш волу салти цхьа г1уллакх хилла юьстахвелира. Сиха д1асахьаьжира к1ант. Пен телхина, ког билла киртигаш йолу меттиг гира цун-на. Дукха маса цунна т1е а хьаьдда, дехьаиккхира иза.  Дехьа хехь лаьттачу салтичунна гира ведда воьду к1ант. Цо орца а даьккхина, ши-кхо дошло т1аьхьахецавелира. К1ант г1опа юхавалийра.  (106 дош. 1.Гайсултанов. «Кегий йийсарш»)  **Грамматически т1едахкарш.**  *1. Хандешнашна буха сиз хьакха.*  *2. Морфологически талламаш бе.*  1-ра вариант 2-г1а вариант  *к1ант ши-кхо (дошло)*  3-г1а вариант  *иза*  3. *Хандешнаш хенашца хийца:витинера, даьккхина.* |
| **Карладаккхар** | **Шеран талламан диктант** | **Шеран талламан болх № 5 "Б1аьсте".**  Шолг1ачу дийнахь,кхунна г1о дан ц1ахь сецначу 1абдуллас г1о  а деш,нехан бежнаш дажо дигира Ахьмада.Малх дикка лакхабаллалцкхунна г1о деш а 1ийна,шен керт-кехь г1уллакхаш дан д1авахара1абдулла.  Стовн колл олучу меттехь бажа а бажош,б1аьстенна х1инцца са-  мадолуш доллучу 1аламан хазалле а хьоьжуш,гуш долчу  суьрто б1аьргана там хуьлуьйтуш,сапарг1атдаьлла вара Ахьмад.  К1антана хазахетара х1инцца заза даьккхина стеш а,сенъйэлла йог1у буц а, доллу х1ума серладаьккхина,дох а дина болу къегина схьакхетта малх а.  "Кестта хьун а сенлур йу,буц а лакхаер йу,стоьмаша а зазадоккхурду",-ойла йора к1анта.Ахьмад х1ума йиъна воллушехь, кхуьнан б1аьрг кхийтира схьайог1учу шина зудчух.Кхунна девзира шен ненан болар.**Т1едиллар.**  *1.Хьалхара кхо предложени синтаксически къстае* |
| **7 класс**  **Нохчийн мотт** | | |
| **Карладаккхар** | **Талламан диктант** | **Талламан болх № 1 «Гуьйре»**  Г1а доьжначу варшахь г1а дожаза лаьтта нежнаш, генара хьаьжча, элан литтанех тарлора. ЙАлтех йуьззина лаьттина аренаш йассаеллера. Йовхо ца лора х1иллане лепачу малхо. Ирча, сингаттаме дара аренашкахь.ЙУьртахь дацара, х1ара ду аьлла, ойла т1ейоьрзур йолуш х1ума. Хуьлуш дерг хьаьжк1аш тило цхьаццаммо белхи бар дара. 1аьнна кечлуш, д1атуьйш долчу дахарна йукъа цо дахьарг а бен-берса х1ума дацара. Керташкахь д1ах1иттийнчу г1одмийн такхораша нилха ц1енош долу к1отар йукъйора. Такхораш дина д1ах1иттийнера Элберда шен г1одмаш а. Такхорашна йуккъехь а, т1ехь а, мотт хьаькхча санна, ц1ена йара. Цхьаннахьа охьайоьжна луьйдиг йацара гуш. Гуьйранна ирча хуьлу йараш. Уьш бухъйаьхначуьра оьрнаш Элберда д1ашардинехь а, леррина болх бар гойтуш, билгалдуьйлура. Дечу г1уллакхна и т1ера хилар хаьара… (106дош.Х. Эдилов.)  **Грамматически т1едиллар.**  Хандош хенашца хийца:  билгалдуьйлура. ЙАсса еллера. |
| **Хандош** | **Сочинени** | **«Токхе гуьйре»** |
| **Хандош** | **Талламан диктант** | **«Нана»**  Социйлахь х1ара бен стаг вацара. Я кхин нах хуьлу хан а яцара иза-м: буьйсанна цхьайтта даьллера. 1аьнан заманахь 1арж мА лой пхиъ даьлча. Шело юьйлура дег1ах чекх. Мох а бара юткъачу шакарца тоькан серашна т1ехула уьдуш. Наггахь некъа т1ехула дорцан к1ур а хьодура. Х1ара ша лаьттара карара бер шена т1е а къуьйлуш, кхерамца гондахьа хьоьжуш, машине сатийсина, юьрта бог1учу новкъа хьежна ши б1аьрг лаза а баьлла, когех шан т1улгаш а хилла.  Ворх1, барх1, исс, итт, цхьайтталг1а сахьат ду, ткъа к1ант-м вала мега больнице кхачале.  Суьйранна арара г1уллакхаш дина ша чуйирзича, 1арж а велла, бетах чопаш а йина, наггахь бен са а ца доккхуш 1уьллуш карийра кхунна иза, Ламанан юрт ю, цхьаннан а машина а яц.  (115 дош) |
| **Причасти** | **Талламан диктан** | **Талламан болх № 3 «Шемал Нохчийчохь»**  Шаьш долчу туьша иккхина Шемал Даьттахахь декъалвора нохчаша. Цуьнан сийдеш, сту а бийна, шун х1оттийра. Кхо де даьккхира цо цигахь. Ткъа Бенахь жимма хьевелира иза. Кхузахь хазахетар а хилира цунна. Шемалан дукхаезачу зудчо Пет1амата к1ант вира кхузахь. Беной а ца ийшира даьттахойл,к1антана ц1е туьллуш, масех бежана а дуьйш, caгla даьккхира цара. Иштта Бенахь дуьнена велира т1аьхьа паччахьан эскаран инарла-майор хинволу Мохьмад-Шафи.Амма воьалг1а к1ант дуьнен т1е валаро а ца йаржайора Шемалан даг т1ера дохк. Шемалан Нохчийчу ва­ран коьрта 1алашо йара: Дег1астанахь йоьжна маршонан байракх х1окху къармазечу нохчийн г1оьнца хьалааййа. Хьанна хаьа, цунах-м Нохчийчоьнан а, Дег1астанан а имам хила а мегий. Делан къайленаш дукха ма йу. Азаллехь синош кхуллуш Шемалан сиз оцу arlop хьаькхна хила а ма мега. Кху деношкахь цунна т1еоьху б1еннаш мог1ара нохчий-м муьт1ахь бара х1окхунна. (А. Айдамиров)  **Грамматически т1едахкарш.**  *1. Причастешна буха сиз хьакха.*  *2. Лаамечу причастешка а ерзош, схьаязъе текста юккъера лаамаза причастеш.*  Кеп. Яьлла г1овг1а- яьлларг, йоьлхучу г1арг1улеша- йоьлхурш. |
| **Деепричасти** | **Сочинени** | **«Тешам»** |
| **Масдар** | **Талламан диктант** | **Талламан болх № 4 «Хьоме йурт»**  Самаевлла н1аьнеш кхайкха йуьйлаелча, хьалаг1аьттира Алхаст. Уьйт1а ваьлла х1окхоламаз оьццушехь, эвлайуккъерачу маьждигехь молла а кхайкхира. 1уьйренан тийналлехь ц1ена, мукъамехь декара цуьнан аз.  Хьуьна йистера д1ахьаьжча, д1о-о лаха чохь гора Алхастан йурт. Х1окху меттехь, жа басенца дажа д1а а хоьций, охьахуура Алхаст тохара жималлехь. Аренаша йукъаерзийначу шен йуьрте а хьоьжуш, хийла ойланаш йора цо.  Х1етахьчул дуккха а хийцаелла йурт. Шоръелла, ков**-**керташ алсамдевлла. Делахь а, Алхастан йурт йу и, хьалха санна, дагна хьоме а, хьалха санна, дагна гергара а.  Алхаст х1инца лаьттачуьра д1айолалуш йара буьрса хьун. Х1окху хьаннашца а дара Алхастан гергарло. Ерриге а, ала мегар долуш, жималла кхузахь пепнийн 1индаг1ашкахь а, Гуьмса ч1ожан басенашца кхуьучу кегийрачу хьаннашкахь а д1айахнера Алхастан. XIopa т1улг, xlopa дитт гергара дара кхузахь. Д1а б1аьрг мел тоьхначохь гуш долчу суьрташа хилларш-лелларш дагатуьйсура.  Хьуьна йистера д1а Гумс**-**хи долчу aгlop варша боьрзучу ворданан новкъа д1аволавелира Алхаст. Цунна къилбехьа б1аьлланган а, пхонан а орамаш йуккъера схьадолуш шовда дара. (145 дош)  Йусупов «Къоман тептар»)**Грамматически т1едиллар.**  *Буха сиз хьакха деепричастина а, масдарна а, куц-дашна а.дееприч.,* |
| **Куцдош** | **Изложени** | **«Хьаша ларар»**  Вайнехан 1адатехь хьаша-да т1еэцаран г1иллакх ч1ог1а мехала лоруш ду.  Нохчийн кицанаша а хьоьху вайна хьаша доккха беркат, ни1мат хилар: «Нагахь баттахь цкъа хьешо хьан х1усаман не1 ца тохахь, цу чу, не1 а ца тухуш, бала бог1ур бу». Хьан не1 а тоьхна, салам а делла, хьаша оьций аьлла, не1аре веъна стаг хьешан дарже волу, иза бохамах ларвеш, цуьнца ларам беш, хьошалла дар т1едужу стагана. Иза шен мостаг1 велахь а, хьаша хилла т1евоьссинехь, и лар а вина, цуьнан г1уллакхе а хьаьжна, новкъаваккхар т1ехь ду оьздачу стагана.  Хьалха заманахь хьешо ша дийццалц и варан 1алашо а, цо арабаьккхина некъ а хоттуш ца хилла, кхо дей-буьйсий даллалц муххале а. Хьаша д1авоьдуш, иза новкъа воккхуш, кет1а ваьлча, и кхузза юхахьажжалц латтар г1иллакхе лоруш хилла. Нагахь зама кхераме елахь, хьаша юьртах я цунна кхерам боцчу метте валлалц новкъа воккхуш а хилла.  Хьешана тешнабехк бар я 1оттар яр, бохамах лар ца вар доккха эхь хила нохчийн, диц а ца деш, т1аьхьенера т1аьхьене долуш, дуьйцуш. Вайн къоман иэсехь ду хьаша-да ца ларар эхье г1уллакх хилар. Хьаша-да т1еэцар, чувитар, ларар дуьххьалд1а адамийн г1иллакхаш хилла ца 1аш, х1окху дуьненан дахаран дохо йиш йоцу деза-сийлахь доза а хилла.  (М. Ахмадов «Гулдина йозанаш-5»)  **Хьесап:**  1. Вайнехан 1адатехь хьаша-да т1еэцар – ч1ог1а мехала г1иллакх.  2. Хьалха заманахь хьешаца лелош хилла г1иллакхаш.  3. Хьаша-да т1еэцаран, чувитаран, лараран мехалла. |
| **Дешт1аь-хье** | **Изложе-ни** | **«Дайн 1адат» изложени йазйан кечам бар.**  Мацах цхьана йуьртахь ловзар хилла. Луларчу йарташкара кегийрхой, баккхий нах а баьхкина, ч1ог1а тамехь д1ах1оьттинчу цу ловзаргахь, шина жимхина йукъахь хиллачу дар**-**дацарехь, цу шиннах цхьаъ, шаьлта а кхетта, велла. Велларг ша цхьалха вехаш**-**1аш волчу воккхачу стеган к1ант хилла.  Т1аьхьадаьлла орца а долуш, ведда вог1у xlapa куьгбехкениг веллачу к1ентан уьйт1а нисвелла. Къоьжа маж а йолуш, хено дакъийна куьйгаш 1асанна т1е а дехкина, шена хьалха лаьттачу воккхачу стаге дехна шен къона са дадийна веанчо:  – Воккха стаг, ларамза, ца хууш, сан карах стаг вели**-**кх оцу ловзаргахь... Хьайн таро елахь, къайлаваккхахьара ахь со, орца ду**-**кх суна т1екхуьуш, – аьлла.  – Схьавола сан х1усаме, ас лардийр ду хьан дег1 a, ca а, –  аьлла, жоп делла цуьнан дехарна воккхачу стага. Йоккха г1овг1а а эккхийтина, воккхачу стеган ков**-**керта кхаьчна куьгбехкечунна т1аьхьадаьлла орца.  Воккха стаг, – аьлла, д1адолийна шен къамел царах цхьамма, – дош дашера а даьлла, иза девне а дирзина, шаьлта тоьхна хьан цхьаъ бен воцу к1ант вий**-**кх хьенехеран ловзаргахь. Куьгбехкениг хьан керта эккхаш гира тхуна. Бехк ма биллахьара ахь, г1ара**-**г1овг1а йахьаш, тхо хьайн керта лелхарна. Галдевлла хилла тхо, хьан керта иза вог1ийла дац. Дала гечдойла хьан к1антана! Дала собар лойла хьан син**-**дег1ана!  Цара деш долу къамел ша ма**-**дарра хезаш хилла шен са дадийна веаначунна.  Гобина шена лаьтташ долчу адамашка собаре хилар а дехна, шен ц1ийнан не1арехьа а вирзина, кхайкхина воккха стаг:  – Хьаша, схьагучувала, хьан сина кхерам бац х1окху х1усамехь, х1окху кертахь...  Корта охьа а бахийтина араваьллачу к1анте йуха а вистхилла воккха стаг:  – И цхьа г1ортор, и цхьа т1аьхье йара сан, со велча, сан тезет схьаэца йисина, т1аьххьара суна чуьра са д1адолуш сан б1аьрнег1арш д1акъовла виснарг и цхьаъ вара. Йохий ахь сан син г1ала, д1айаьккхи ахь син г1ортор, хадий ахь сан орам... Х1инца маьрша ву хьо, цуьнан ч1ир лохуберш йуха хьайна т1екхаччалц!  Зийарт чуьра араволуш санна, 1аш волчу воккхачу стагана а, гулделлачу адамашна а шен букъ ца гойтуш, къайлаваьлла кхайкхаза веана хьаша. (300 дош)2. Кураллин т1аьхье.  3. Хьуьнхара хьеший.  4. Цхьогал дохкодалар.  5. Чано аьлларг. |
| **Карладаккхар** | **Шеран талламан болх** | **Талламан болх № 5 «Мокха куьйра»**  1аьс доккха дог1ура.Ламанца дог1а даран билгало йара иза. Хих дехьа неканца вала дезара. Ц1еххьана б1аьрг кхийтира сан дехьара схьадог1ачу куьйранах. Со гина куьйра ирахдирзина. Ас топ тоьхча,охьаоллабелла ког кхозуш а болуш,йуха 1аьсал дехьа делира иза.Цу сохьта дехьа велира со а.Дукха хан йалале, бен т1ехь болчу доккхачу толла к1елахь вара со. Сихха толла т1е а ваьлла, к1орнеш йайа дагахь, бена чу хьаьжира со. К1орнеш йацара. Бенара г1евттинчул т1аьхьа цхьана баттахь а лелайо олхазарша шайн к1орнеш, царна талла, йажа, йаха 1амош.  Хьуьнан дахар ца девзачунна, цунна чохь дахар дац моьтту. Аммма и бакъ дац.  Цхьа сахьт сов зама йаккха дийзира сан йуькъачу моан куллана йуккъехь. Дуьйладелира олхазарийн «хабарш». Царна йуккъехь къаьстина кхераеллачу шоршалан тарсар а, хенак1уьран зевне кхайкхар а, можокъан шабаре хабар а. Мокхачу куьйранан аз хезаш дацара . |
| **Карладаккхар** | **Талламан болх. Тест.** | **Дешархочун ц1е\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**  **Нохчийн меттан тесташ 7 класс 1. Хандош къамелан дакъа ду, Цо ... гойту.**  а) х1уманан билгало;  б) масалла я рог1алла;  в) дар я хилар.  **2.Хандешан ... спряжени ю.**  а) 8;  б) 5;  в) 6.  **3. Хандешан ... саттам бу.**  а) 2;  б) 9;  в) 4.  **4. Лааран саттаман суффиксаш ... ю.**  а) -хь,- ахь;  б) - иг, -ниг;  в) - йла, - лда.  **5. Хандешан хаттаран кепаш кхоллало ... т1екхетарца:**  а) суффикс -й -ий;  б) дешхьалхе -чу, - т1е;  в) суффикс - р, -рш.  **6. Маса кепара хуьлу хандешнаш?**  а) 3;  б) 4;  в) 5.  **7. Дацаран дакъалг ца, ма хандашна хьалха хилча ... яздо.**  а) цхьаьна;  б) къастина;  в) наггахь цхьаьна.  **8. Хандешнийн латтамийн кепаш ... тайпана.**  а) хенан, меттиган, 1алашонах, бехкаман;  б) берта, бертаза; в) грамматмчески, логически.  **9. Причастица муьлхачу къамелан дакъойн билгалонаш хуьлу?**  а) ц1ердешан, терахьдешан;  б) билгалдешан, ц1ерметдешан;  в) билгалдешан, хандешан.  **10.Причасти йоьрзу...**  а) ц1ердешнашка, билгалдешнашка;  б) терахьдешнашка, куцдешнашка;  в) ц1ерметдешнашка, хандешнашка.  **11. Х1ун ю деепричасти?**  а) предложенин меже; б) къамелан дакъа; в) хийцалуш йоцу хандешан форма.  **12. Масдар олу ...**  а) хандашах хиллачу ц1ерешах;  б) г1уллакхан къамелан декъах;  в)предложенин тайпанехь.  **13. Масдарх предложенеш ... хуьлу.**  а) латтам , къастам;  б)подлежащи, х1оттаман сказуеми  в)нийса кхачам, лач кхачам  **14. Куцдашо... гойту .**  а)дар я хилар;  б) массала, рог1алла;  в)даран я хиларан тайп-тайпана билгалонаш.  **15 Куцдешнийн... тайпа ду**  а) 5  б) 9  в) 7.  **16. Куцдешнийн 3 дарж ду.**  а) юьхьанцара, дустаран, т1ехдаларан;  б) цхьалхе, чолхе, х1оттаман;  в) къасаман, къастамза, дацаран.  **17. Дацаран дакъалг ца куцдешнашца... яздо.**  а) къаьстина;  б) цхьаьна а, къаьстина а;  в) цхьаьна.  **18. Дешт1аьхье стенах олу?**  а) дешан декъах;  б) г1уллакхан къамелан декъах;  в) предлженин меженах.  **19. Дешт1аьхьенийн тайпанаш ду:**  а) юьхьан, юьхьза, билгалза-юьхьан;  б) подлежащи, сказуеми, нийса кхачам;  в) хенан, меттиган, даран суьртан, 1алашонан, юкъаметтигаллин  **20. Хуттургаш хуьлу...**  а) берта, бертаза;  б) коьрта, юьртаза;  в) цхьаьнакхетаран, карара |
| **Карладаккхар** | **Талламан болх. Тест.** | **Дешархочун ц1е\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**  **Нохчийн меттан тесташ 7 класс**   1. **Хандош къамелан дакъа ду. Цо …гойту.**   а) хIуманан билгало;  б) масалла я рогIалла;  в) дар я хилар.   1. **Хандешан … спряжени ю.**   а) 8;  б) 5;  в) 6.   1. **Хандешан … саттам бу.**   а) 2;  б) 9;  в) 4.   1. **Лааран саттаман суффиксаш … ю.**   а) -хь,-ахь;  б) -иг,-ниг;  в) -йла, -лда.   1. **Хандешан хаттаран кепаш кхоллало ... тIекхетарца:**   а) суффикс -й, -ий;  б) дешхьалхе -чу,-тIе;  в) суффикс -р, -рш.   1. **Маса кепара хуьлу хандешнаш?**   а) 3;  б) 4;  в) 5.   1. **Дацаран дакъалг ца, ма хандашна хьалха хилча … яздо.**   а) цхьаьна;  б) къаьстина;  в) наггахь цхьаьна.   1. **Хандешнийн латтамийн кепаш хуьлу… тайпана.**   а) хенан, меттиган, Iалашонан, бехкаман;  б) берта, бертаза;  в) грамматмчески, логически.   1. **Причастица муьлхачу къамелан дакъойн билгалонаш хуьлу?**   а) цIердешан, терахьдешан;  б) билгалдешан, цIерметдешан;  в) билгалдешан, хандешан.   1. **Причасти йоьрзу….**   а) цIердешнашка, билгалдешнашка;  б) терахьдешнашка, куцдешнашка;  в) цIерметдешнашка, хандешнашка.   1. **ХIун ю деепричасти?**   а) предложенин меже;  б) къамелан дакъа;  в) хийцалуш йоцу хандешан форма.   1. **Масдар олу…**   а) хандашах хиллачу цIердашах;  б) гIуллакхан къамелан декъах;  в) предложенин тайпанех.   1. **Масдарх предложенехь …хуьлу.**   а) латтам, къастам;  б) подлежащи, хIоттаман сказуеми;  в) нийса кхачам, лач кхачам.   1. **Куцдашо …гойту.**   а) дар я хилар;  б) масалла, рогIалла;  в) даран я хиларан тайп-тайпана билгалонаш.   1. **Куцдешнийн … тайпа ду.**   а) 5;  б) 9;  в) 7.   1. **Куцдешнийн 3 дарж ду.**   а) юьхьанцара, дустаран, тIехдаларан;  б) цхьалхе, чолхе, хIоттаман;  в) къастаман, къастамза, дацаран.   1. **Дацаран дакъалг ца куцдешнашца … яздо.**   а) къаьстина;  б) цхьаьна а, къаьстина а;  в) цхьаьна.   1. **ДештIаьхье стенах олу?**   а) дешан декъах;  б) гIуллакхан къамелан декъах;  в) предложенин меженах.   1. **ДештIаьхьенийн тайпанаш ду:**   а) юьхьан, юьхьза, билгалза - юьхьан;  б) подлежащи, сказуеми, нийса кхачам;  в) хенан, меттиган, даран суьртан, Iалашонан, юкъаметтигаллин.   1. **Хуттургаш хуьлу…**   а) берта, бертаза;  б) коьрта, коьртаза;  в) цхьаьнакхетаран, карара.   1. **Карарчу хуттургийн тайпанаш ду…**   а) дозаран, дуьхьлара, къасторан;  б) яххьийн, цIеран, айдаран.  в) бахьанин, бехкаман, дустаран, кхеторан.   1. **Синтаксически къастам бе предложенешна:**   а) *Сарахь доладелира мела догIа.*  б) *Сан дедас со чIогIа хьоьстура.*  *в) Гуьйренан махо лестадора гIаш*.   1. **Дешан хIоттаман къастам бе дешнашна:**   **дешархо, хьолада, бешлелорхо.**   1. **Дакъалгаша дешнашна я предложенешна ло …**   а) керла маьIна;  б) тайп-тайпана маьIна;  в) лексически маьIна.   1. **Дакъалгийн тайпа … ду.**   а) 3;  б) 7;  в) 8.   1. **Айдардош … ду:**   а) гIуллакхан къамелан дакъа;  б) коьрта къамелан дакъа;  в) предложенин коьртаза меже.   1. **Нохчийн меттан дожар …ду:**   а) 3;  б) 6;  в) 8.   1. **Дешан хIоттаман дакъош ду:**   а) подлежащи, сказуеми, нийса кхачам;  б) кхачам, къастам, латтам.  в) дешхьалхе, орам, суффикс, лард, чаккхе.   1. **Вайн алфавитехь нохчийн мукъа элп … ду.**   а) 6;  б) 5;  в) 4.   1. *Шуьйрачу новкъа меллаша йогIура машен***. ХIокху предложенехь меллаша**   **боху дош …**  а) къастам бу;  б) латтам бу;  в) кхачам бу. |
| **8 класс**  **Нохчийн мотт** | | |
| **Орфогра-фи** | **Таламан диктант** | **«Ирсе к1охцал»**  Цхьана хьуьнхахь ехаш-1аш яра зу. Цуьнан к1охцалех цхьаъ ирсе хилла, дикачу адамашна беркат дохьуш. Иза луларчу юьртарчу нахана хезна. Амма цхьаннеа хууш ца хилла, ирсе к1охцал муьлханиг ду. Т1аккха уггаре а сутарчу стага аьлла: «Вай и зу схьалоцур ю. Цуьнан к1охцалш дерриш а схьа а даьхна, х1оранна цхьацца д1алур ду. Иштта а хуур ду ирсениг муьлха ду».  Цул т1аьхьа нах зу лаха бахна, цхьаъ воцург. «Садолу х1ума ен а йина, даьккхина ирс суна ца оьшу»,- аьлла, ц1ахь 1ийна иза.  Цхьана дийнахь дечке вахана и миска стаг. Наха лоьху зу т1ееана цунна. Адамийн маттахь йист хилла иза:  – Хьайн догц1ена ойланаш а, хьанал дахар а девза суна. Сайн ирсе к1охцал ас хьуна д1ало. Зуламечу нахана со карор яц, - аьлла, к1охцал д1а а делла, д1аяхана зу.  Мел лехарх нахана зу ца карийна. Ткъа воккхачу стеган керта ирс а, беркат а деана.  (128 дош) |
| **Предложе-нехь дешнийн уьйр.** | **Изложе-ни** | **Изложени"Ламанан хи" йазйан кечам бар.**  Ирча хуьлу ламанан хи дистича.Охьанехьа дукха чехка дог1ушхиларна,шена дуьхьал нисъелларг охьатухий,хьоший,кагйой д1айоккху цо. Лекха бердаш лахара огий,чухерцадо,орамашца бух а дохуш,дитташ охьакхоьхьу.Х1аваъ дегош гонаха г1уг1 лаьтта.  Хин мокха пен х1инца шерра гуш т1аьхь-т1аьхьа схьат1ешершаш,боккха хуьлуш лаьтта.Инзаре г1овг1а йаьккхина цо."Кхуьур вац,х1аллакьхили тхойшиъ",-аьлла,Лоьмина дагатоссушехь,ма-йогг1у говр  хаьхкина шайна орцах вог1у бере гина цунна.Иза объездчик Салахь вара.Цунна дуьхьалхьаьдда Лоьма,Хьасан а текхош.  Салахьа,ша т1екхоччушехь,говр йуха а хьовзош,катоьхна шена хьалха хьалаваьккхина Хьасан.  - Схьат1етасало т1еххьа! - мохь тоьхна цо Лоьмига.  - Д1алалла! -аьлла Лоьмас,мохал маса ша д1а а эккхаш.Цкъа  вухахьажа кхиъначу Салахьана гина йуххе кхоччуш доллу дистина дог1у хи.Хьалха кхийда саьрмикан мотт санна,ирча хилла хин йуьхь.  Т1аьххьара ницкъ т1ебахийтина,кхин а чехка ведда Лоьма.Бергашца  жаг1а йухабетташ йоьдучу говрана йуххе а иккхина,лалвелла,т1екхаьчначу хин йуьхьо к1ажийн пхенаш а дашош,боьрана сехьа иккхина  Лоьма.Т1аккха,ирахь латта г1ор а ца хилла,бай т1е охьавоьжна иза.  Хин г1овг1а х1инца лакхахьара а схьахезаш,гонахара х1аваъ  дуьзна.Меллаша корта хьала а айбина,д1ахьаьжначу Лоьмина берриге а боьра хиэ д1алаьцна гина. Кхин зен ца хуьлуш,шаьш к1елхьа-  радовлар хазахетта,Хьасане хьаьжна,велакъежира иза.  Орца т1аьхьа кхочу.  Ирча кхаъ  Воккхачу стеган къонахалла. |
| **Предложенин коьрта меженаш** | **Талламан диктант** | **Талламан болх № 2 "Боч1а"**  Ша не1ара т1ера,муха волу а ца хууш,цхьа ког йуха ваьлча,Боч1а кхийтира шега иза цкъеллиг цкъа а далург цахиларх.  Т1аккха цо,йоккха г1овг1а а йоккхуш,охьакхоьссира шен карара урс.Цуьнан б1аьргех даккхий хин т1адамаш девлира. Х1ара больница а, дерриге а наб кхетта 1алам а,дуьне а самадоккхуш мохь тоха дог хилира цуьнан.Халахетар,оьг1азалла,дог лазар,кхин дуккха а  адамо ц1ераш тахказа болу синхаамаш чохь болуш хир бара и мохь.  Амма кхетаман к1оргенехь долчу оцу цхьана озо сацийра иза дуьнене ца болуьйтуш.  Ткъа Боч1а,ша лелориг къасталуш а воцуш,хьалхарчу этажа т1е охьа а воьссина,хиъна 1ашшехь набарна тар озийначу,т1ехь к1айн халат йолчу зудчунна уллохула,не1арна тоьхна дог1а йуха а хьовзош,больницин кет1а велира.  Стигал кхевдда,б1аьстенан мелчу мохо къона г1аш лестош,лаьтта таьллаш.Церан деха 1индаг1аш 1охку кет1ахь.Беттасин серло литтало ц1енчу х1аваэхь,таьллийн генашкахь,г1ашлахь.Органан г1овг1а хеза.  **Грамматически т1едахкарш.**  *1. Билгалъяха коьрта меженаш.*  *2. Предложенешна юккъера схьаязде дешнийн цхьаьнакхетарш, билгалъяха уьйраш:*  1-ра вариант-*1-ра пред.*  2-г1а вариант-*5-г1а пред* |
| **Предложенин коьртаза меженаш** | **Сочинени** | **ОГЕ-н кепехь сочинени «Вайнаха хьаша ларар»** |
| **Предложе-нин коьртаза меженаш** | **Таламан диктант** | **Талламан болх № 3 "Акха стоьмаш а, дарбанийн бецаш а".**  Хьал долуш ду вайн махкахь 1алам.Гурахь а,1ай а хьуьнхахь хуьлу акха стоьмаш:элхьамчаш,наркаш,хьаьрмакаш,хьаьмцаш,коканаш.1аьнан хьалхара шелонаш хьакхаелча,гуттар чам тало церан.  Хала ду адамна и ерриге а хазнаш схьагулъйан.Схьахетарехь,иза дикахо ду.Х1унда аьлча,олхазаршна а,акхарошна а ма оьшу царах цхьадолу дакъа 1аьнан-б1аьстенан муьрехь шайн кхача бина  пайдаэца.  Кхушара къаьсттина хьийкъинера муьргаш.Х1инца йаа пайдехьа йу уьш.Дуккха а барамехь хьуьнан олхазарш го уьш йууш.Гурахь хьовха,1аьнан муьрехь а карадо вай долчохь даа мегаш долу ж1аьлинускалш.Церан тайпанаш кхузткъе итт ц1е йолуш ду.  1аламан хазнашна йукъадог1у вайн хьаннашкахь долу акхарой а,хиш чохь долу тайп-тайпана ч1ерий а.Январь баттахь а дарбане  бецашший,орамашший карадо.Ткъа 1а чекхдолуш - март,апрель беттанашкахь-ч1ег1ардиган к1а,тобалкх,муьжг,иштта кхийолу а ораматаш  хуьлу.Дарбане бецаш лахьор пайдехь г1уллакх ду.**Грамматически т1едиллар.**  *Синтаксически таллам бе.*  1-ра вариант.  *Мархашна юккъехула 1еначу беттан серлонехь лепа чимаш.*  2-г1а вариант.  *1аьржа г1аларташ а хилла лаьтта ц1енош а, царна гонахара бош-маш а.* |
| **Цхьалхечу предложенин кепаш** | **Сочинени** | **«Ненан мотт-аганан илли»** |
| **Предложе-ница граммати-чески уьйр йоцу дешнаш** | **Талламан диктант** | **Талламан болх № 4 "Шамхан".**  Рашида ма-дарра дийцира хилларг.1уьйрре аравелира Шамхан школе ваха.Г1ура к1ел дийначу к1ена уллохула,баьццара куз санна,сенъеллачу аренашка дозаллица б1аьрг а бетташ,вог1ура иза. Ц1еххьана етт 1аьхаш санна хийтира цунна.Уьш цхьадерш к1а т1ехь де-  жаш дара,вожадерш-т1екхачаза дара."Ой,х1ара х1ун ду?" - цецвелира Шамхан.  - Колхозан к1а дуур ма ду цара.Д1алахка деза.Т1аккха дагадеара:"Школе ваха т1аьхьавуьсур ву.Хьехархочо дов дийр ду".  Ши мостаг1 хилла,даръелла,коьрта чохь вовшашца къуьйсуш йара ши ойла.Амма и къийсам бах ца белира,некъан йистерчу диттах портфель д1а а оьллина,бежнаш д1алехка волавелира Шамхан.Дукха хан йоццуш хи диллина т1адийначу к1а т1ехула вада хала дара,мачаш йазйеллера,хьацаро вашийнера.Делахь а дерриш бежнаш д1а ца лаьхкича,вуха ца велира Шамхан.Кхечу йуьртан бежах селхана хаьдда бежнаш хиллера уьш.  Грамматически т1едиллар. -*Билгалъяхначу предложенешна синтаксически талламаш бе.* |
| **Х1аъ, х1ан-х1а дешнаш преложенеш** | **Изложе-ни** | **Изложени "Партал ча" йазйан кечам бар.**  Байна етт схьалаха вахна,вехха лийлира Дуда.Цхьа 1ин хадийча вукху 1инах чу а вуссуш,боккха арц толлуш лелара иза.Г1ел а велла,сада1а цхьана йуьхка т1е хиъна ша 1ачу хенахь ча гира цунна. Г1еххьа генахь йара иза Дудина.ЙУьхк санна стомма,партал йара иза. Техкаш,кест-кеста соьцуш,халла болар дора цо.Цкъацкъа ехха йоллура иза м1арашца латта охкуш,леррина цхьа х1ума лоьхуш."Шена даа напг1а лахар бен,кхин цхьана а х1уманан бала бац-кх цунна" -аьлла хетара и гуш волчу Дудина.Дагахь а доцуш,ц1еххьана хийцаделира оцу экханан хат1.Муц1ар д1а а йахйина,хьожа йохура цо,кор-  та д1а а,схьа а хьийзош.Т1аккха т1ехьарчу когаш т1е ира а х1оьттина,шена шеко йолу хьожа муьлхачу аг1ор схьаеттало,кхерам туьйсу меттиг мичахь йу хиинчул т1аьхьа,ц1еххьана д1аиккхира иза.  ЙАдар партал делахь а,кхиссалуш,чехка йоьдура иза.ЙАдар  беламе дара цуьнан,карчийна чухаьхкина гуьйриг санна,пурх а йирзина йоьдура ча 1инах чухьаьдда…  Дуда цунна гуш вацара.Делахь а,х1ара волчу аг1орхьара бай хьоькхучу мохан х1онах кхийтира цунна адаман хьожа.Иштта ларлора ча таллархочух. Х. Берсанов |
| **Граммати-чески талларш** | **Талламан диктант** | **Талламан болх № 5 "Йишина дина совг1ат".**  Сан вашас Рамзана шел жимах йолчу тхан йишина жима к1еза далийра.Дуккха а ц1ераш хиржира оха,цунна муьлхарг туьллур йу ца хууш.Т1аккха оха,шен-шена хазахеташ йолу ц1ераш кехаташ т1е д1а а йазйина,кхаж тесира.Суна хазахеташ йолу ц1е -Гуьйриг йаьккхира кхожо.  Сихха дуьйлира и тхох.Шолг1ачу дийнахь дуьйна тхо массо а вевзара цунна.Тхан дас машенахь ц1а вог1уш сигнал тоьхча, мел генахь хиларх а евзира Гуьйригна,машен гуш йацахь а,ч1ог1а леташ,самукъадолий,уьйт1ахула д1асауьдура иза.  Тхан цициган к1орни а йу Гуьйригал ши-кхо бутт йоккха хир йолуш.  Дуьххьара и шиъ вовшашца ца тарлора.Бехк-м Гуьйриган бара:ша дег1ана доккха хилча,Месал(иштта йу цициган ц1е)вортан т1ера а лоцуш,ирх кхуьссуш,хьекхош,ловзо мегар ду моьттинера цунна.ЙУха Месала мера т1е м1араш тесча,дитира цо и сонта х1умнаш.  Сатуев Хьусайн « Нашхахь» ( Поэма) |
| **Талламан болх.** | **Тест.** | **Дешархочун ц1е\_\_\_\_\_\_\_\_\_\_\_\_\_\_\_\_\_\_\_\_\_\_\_**  **Нохчийн метан тесташ 8 класс**  **1. Дешнийн цхьаьнакхетар олу**:  а) уьйрашца вовшах кхеттачу дешнех;  б) дуьхь дуьхьал маь1на долчу дешнех  в)гергара орам болчу дещнех.  **2. Орфографи олу**  а)сацаран хьаркаш нийса х1итторан бакъонехь;  б) дешнийн нийсаяздаран бакъонехь;  в)аьзнаш 1аморан бакъонехь.  **3. Орфографин ...тайпаду.**  а)5;  б)2;  в)4;  **4.Карара уьйр кхаакепара хуьлу;**  а) логически ,лексически,грамматически;  б)бартбар,урхалла,т1етовжар;  в)юьхьан,юьхьаза,ц1еран.  **5. Предложенин коьрта меженаш...ю**.  а) лачкхачам ,къастам,латтам.  б)орам,суффикс, чаккхе;  в) подлежащи ,сказуеми;  **6. Подлежащи хиларан...некъ бу;**  а) 3;  б)5;  в)8;  **7. Сказуеми хуьлу...**  а) хандешан цхьалхе ,ц1еран х1ттаман, хандешан х1оттаман;  б) гайтаран ,къастаман, къастамза;  в) чолхе,цхьалхе,х1оттаман.  **8. Предложенин коьртаза меженаш ю...**  а ) дешт1аьхье, хуттург, дакъалг;  б) лард,суффикс. чаккхе;  в)лач кхачам къастам,латтам;  **9. Латтамийн тайпа...ду;**  а) 9;  б)7;  в) 5;  **10.Х1ара дешнаш хенан латтамаш бу;**  а) меллаша.д1аиккхина, ницкъ-ма-ббу;  б) уьйт1ахь, ломахь,стиглахь;  в) сарахь, жимчохь дуьйна,сахиллалц.  **11.Предложенехь латтам билгал баккха..**  а) чехкачу махо буьрса лаьхкира стиглара мархаш.  **12. карде г1алат:**  а) цабезам, цамагар,  б) доттаг1алла, марнана;  в) дешархо ,нурседа.  **13 Хуттургаш ... хуьлу**  а) лааме, лаамаза ;  б) берта, бертаза;  в) цхьаьнакхетаран ,карара  **14 Хандашах предложенехь... хуьлу** .  а)лач кхачам;  б) латтам  в) сказуеми  **15 дацаран дакъалг ца ц1ердешнашца яздо...**  а) къаьстина  б) цхьаьна  в) наггахь къаьстина  **16 Карде г1алат.**  а) тапаьлла, х1айтаьлла  б)цавеанера, ма г1олахь;  в) ловзура, доьшура  **17 Куцдашо гойту.**..  а) х1уманан билгало;  б) х1уманан масалла я рог1алла;  в) х1уманан дар я хиларан тайп – тайпана билгалонаш  **18. Х1окху дешнашна юккъехь караде масдарш;**  а) вада, кхалла, т1елаца  б) хаза,говза буьрса;  в) хаар, дешар ,хьехар  **19 ц1ерметдешнийн масатай паду .**  а) 12  б) 10  в) 8  **20) Те, техьа, теша боху хуттургаш муьлхачу тайпанан ю?**  а) дацаран;  б) хаттаран;  в) ч1аг1даран . |
| **Талламан болх.** | **Тест.** | **Дешархочун ц1е\_\_\_\_\_\_\_\_\_\_\_\_\_\_\_\_\_\_\_\_\_\_\_**  **Нохчийн метан тесташ 8 класс**  **1.Ц1ердош – иза**  -: х1уманан билгало гойту къамелан дакъа  +: х1ума билгалъеш долу къамелан дакъа ду  -: дар я хилар гойтуш долу къамелан дакъа ду  -: масалла я рог1алла гойту къамелан дакъа ду  **2. Ц1ердашо гойту**  -: мухалла  -: масалла  +: х1ума  -: рог1алла  **3. Билгалдош – иза**  -: г1уллакхан къамелан дакъа ду  -: ша лела къамелан дакъа ду  +: коьрта къамелан дакъа ду  -: коьртаза къамелан дакъа ду  **4. Билгалзачу кепан хандош ду**  -: вахара  -: дийцинехь  +: вага  -: хьаьгна  **5. Хандешан карарчу хено гойту**  +: г1уллакх къамел дечу хенахь хилла хилар  -: г1уллакх х1инца а дина цахилар  -: г1уллакх дийр хилар  -: г1уллакх дан дезар  **6. Хандешнийн хенаш хуьлу**  -: (2)  -: (3)  -: (4)  +: (8)  **7.** **Куцдашо гойту**  +: дар я хилар муха, маца, мичахь, х1унда, мел кхочушхуьлу  -: дар я хилар  -: х1уманан хилам  -: даран, хиларан билгало  **8. Куцдош ду**  -: хаза суьйре  -: хаза къолам  +: хаза яздо  -: хаза дийцар  **9. Дешт1аьхье - иза**  -: ша лела къамелан дакъа ду  -: коьрта къамелан дакъа ду  +: г1уллакхан къамелан дакъа ду  -: билгалдаьлла къамелан дакъа ду  **10. Дешт1аьхьено гойту**  -: дешан билгало  -: дешан уьйр  +: кхечу дешнашца йолу юкъаметтиг  -: дешан мухалла  **11.** **Дешхьалхе - иза**  -: дашна т1екхеташ долу дакъа ду  +: орамна хьалха а лаьтташ, дашна керла маь1на луш долу лардан дакъа ду  -: дешан хийцалуш доцу дакъа ду  -: дешан тайп-тайпана форманаш кхуллу дакъа ду  **12.** **Г1уллакхан къамелан дакъа ду**  -: ц1ердош  -: куцдош  -: айдардош  +: дешт1аьхье  **13. Предложени олу:**  -: д1аяздинчу дешнех;  -: адамийн кхочуш хилла ойла гойтуш, вовшашца уьйр йолуш цхьаьнакхеттачу дешнех, я оццу маь1ница лелачу ша къаьстинчу дашах;  -: йозанехь вовшахкхеттачу дешнех;  -: дешнийн цхьаьнакхетарех.  **14.** **Шайн аларан 1алашоне хьаьжжина предложенеш хуьлу:**  -: дийцаран, хаттаран, аларан;  -: дийцаран, 1алашонан, айдаран;  -: айдаран, кхайкхаран, хаттаран;  +: дийцаран, хаттаран, айдаран.  **15. Дог1у хьаьркаш х1иттаде чаккхенгахь (? . , !):**  -: Алахьа, хьо мила хила (?)  -: Хьан муха хилла те сурт(?)  -: Ахь мичахь йитина хилла  -: Махкана хьо велла юрт (?)  ( М. Сулаев)  **16. Муьлхачу предложенешкахь нийса билгалъяьккхина подлежащи а, сказуеми а:**  -: Гурахь дитташ т1ера г1аш доьлху мажлой охьа.  **-**: Соьлжа – г1алара хьаша веанера тхоьга.  -: Асфальтан некъаш дехкина Веданан к1оштахь.  -: Ч1ог1а кор тохарца самаваьккхира к1анта да. |
| **9 класс**  **Нохчийн мотт** | | |
| **Карладаккхар.** | **Талламан диктант** | **Талламан болх № 1 «Накъосталлин куьг»**  Х1инццалц д1адаханчу шен дахаран дерриге сурт дуьхьал х1оьттира Ахьъядан оцу миноташкахь. Х1ара ког а шершина, 1инах чувог1уш, кхуьнан кара еара цхьа жима колл. Иза карахь йолу куьг кегийра дегадора. Аьрру куьйго схьалаца бег1ийла х1ума лоьхура, амма кхо йуьхьанца катоьхна т1улг, карара а баьлла, керчина 1инах чубахара. Охьакхаьчча цо даьккхина тата халла бен ца хезира Ахьъядана… Ког д1атасабала х1ума йацара…  Ницкъ г1елбеллера. Дерриге а дег1ах шийла хьацар тоьхнера. Колл карахь йолу аьтту куьг кулла т1ерачу к1охцалгаша шина-кхаа меттехь хадийнера. Куьг а, пхьарс а ц1ийша дуьзнера, амма иза тергалдечохь дацара г1уллакх. К1антана вала ца лаьара, иза ца тешара шен дахаран т1аьххьара миноташ т1ех1иттина бохучух. …  Ц1еххьана цхьана х1уманах кхераделла д1аиккхира хьоза. Ткъа оццу минотехь лакхара охьа, ц1ийша дуьзначу к1ентан куьйга т1ехула охьабеара беха, шуьйра, къорза бухка… (123дош. Саракаев Хь.«Ирсе б1аьрхиш.») |
| **Чолхе-цхьанакхеттапредложенеш.** | **Изложе-ни** | **«Доттаг1ий»**  Арахь яьллачу г1овг1анах а, тоьпан татанах а кхераделла берзан к1езий, шешан бена чохь цхьана сонах д1атебба дохкура. Царна топ тоха дегаза хеташ, вехха лаьттира Атби. Уьш кегий долу дела царах къахетара цунна. Уьш ца дойуш йита мегар доцийла а хууш, жа юккъе лилхинчу берзалоша каетташ дуьмеш даьхна уьстаг1ий шена гича, хеттарг дага а лаьцна, к1езийн з1уганна юккъе топ туьйхира Атбис. Делларг, дийна диснарг муьлха ду а хьожуш, пхий а к1еза дийра цо.  Барза а далош метта веара и шиъ.  Вало, Ваха, х1инца ц1а а г1ой, колхозан правленехь болчаьрга вайшиммо берзалой яйиний хаийта, шена луург хьажа вог1ур. Борз ерна уьстаг1-х1ума а ма йог1у вайшинна. Пайденна йоцчу яьллехь а, ас барзана т1ера ц1ока схъайоккхур ю, - аьлла, ша буха а сецна, Ваха ц1а хьажийра Атбис.  Ткъа х1окху Барзина х1ун до вайша? - аьлла хаьттира Вахас. Шех къинхетам байта санна, г1ийла б1аьргаш керчадораж1аьло, шен ц1еяьккхича.  Барза соьца ца 1ийча дер дац, чевнаш д1аерззалц, - элира Атбис.  Шен т1оьрмиг а эцна, Ваха ц1ехьа волавелча, ц1ога а лестош, ц1ийзаш  меттахделира Барза.  Барза, хьо 1ад1ен деза кхузахь, цкъачунна, хьуо тодаллалц. Со кест-кеста вог1ур ву хьуна кхуза, - аьлла, коьрта т1е куьг а хьокхуш, Вахас ша хьаьстича, шега бохучух кхетча санна, Вахина т1аьхъа ца г1уртуш, Атбица сецира иза. Ваха ц1а вахара.  Гуьйре шелъелча, жа колхозан ферме далийра Атбис. Борз ерна колхозо уьстаг1 а, ц1окарчех пачхьалкхо ахча а делира Атбина. Барза а, чевнаш д1а а йирзина, тоделла.  Цхьана дийнахь кегийчу 1ахаршна х1ума ян хьуьнах вахара Атби. Иза дара 1ай. Цхьа а лар юй техьа берзан бена т1ейоьдуш аьлла, хьажа вахара иза. Амма иза, ло т1е а тесна, къайлабахнера. Т1ейог1уш цхьа а лар яцара.  Берзан бен д1ашарбелла карийча, дукха хан йоццуш хилла дерг дага лоьцуш ойла еш а лаьттина.  **ПЛАН**  Берзан к1езий дайар.  Ваха Атбис ц1а хьажор.  К1ант ж1аьлега г1ийла хьажар.  Барза тодалар.  Берзан бен карор |
| **ОГЭ синони- маш, омонимашантони-маш** | **Талламан болх** | **Талламан болх № 2 «Борз»**  Ц1еххьана ша лелочух шекваьлла стаг санна, самайахна ойланаш а, б1аьргаш а, саца а сецна, т1ехьа хьаьжира иза. Г1ан-набарх дуьхьал дог1уш долу сурт санна, гена а воцуш лаьтташ цхьа стаг хетавелира цунна. Баймарзас воьхна б1аьргаш д1ахьаббира, амма цу сохьтехь д1абиллира. Т1епаза вайра и стаг. ЙУха а шех ца тешаш леррина, охьатаь1на хьаьжира иза. Амма цхьа а вацара гуш. «Хьо кхеравелча, т1ехьа ма хьажалахь»,-дагатесира Баймарзина жима волуш нанас шена дина хьехар. Г1отана уллохь болчу г1одамийн такхорах букъ тоьхна, д1ах1оьттира Баймарза…  Г1ота уллохь йара х1инца. Ткъа ницкъ хилча, цу чу иккхина, уьстаг1 д1абахьа. Ма кхин х1ума ца оьшура Баймарзина. Цхьабакъду, Симбайн ж1аьлеша х1ара шайх волуьйтур ву бохург бакъ-м дацара. Сталина аьллера бохуш, ша Симбай ма ву, кхин къа ца хеташ, топ тухур волуш. Х1инца х1ун дийр ду ца хууш лаьттра Баймарза…(130 дош.М.Мутаев «Борз»)  **Грамматически т1едахкарш.**  *1. Синтаксически таллам бе:*  1-ра вариант 2-г1а вариант  *1-ра предложени 3-ра предложени. (Ц.П.)*  *2. Синтаксически таллам бе 4-чу предложенина. (Ч-Ц.П.)* |
| **Чолхе-карара предло-жеш** | **Сочинени** | **«Къонахчун амалш»** |
| **ОГЭ латтам (хенан, меттига, бахьанин, 1алашонан, бараман)** | **Талламан диктант** | **Талламан болх №3 «Доттаг1алла»**  Гуьйре д1айала герга йаханера. Мокха пардо т1едижинчу лаьмнашкара охьа шийла мох хьаькхира. Дека хезаш олхазарш а дацара, амма наггахь т1ехъэккхаш полла-м хуьлура. Г1алахь даима а хьоькхуш мох бара, йаьлла чан а йара. Декаш хьозий а дара, ткъа урам некъашкахь цкъа цхьанхьа ховшуш, цигара д1ахьовдий, кхечухьа ховшуш, лелаш кхокхий а дара…  Курганов дукха лерина Бенога д1ахьаьжира, жимачу стаге ша т1едиллинарг кхочушдалур дуй-техьа талла воллуш санна. Бенос цунна т1ера б1аьрг д1а ца баьккхира –сох теша мегар ду, хьуна, бохуш санна. Пакет схьа а эцна, аг1орхьа а ваьлла, Танигахьа хьаьжира иза. Цецваьлла висира иза: мел тера йара иза х1инца Ульяшевах, дикачу, хьомечу Ульяшевах…  Шийла 1уьйре йара. Вокзалана гуо а баьккхина, ураме ваьлла Бено, воьхна волуш хьалхахьа д1а а хьоьжуш, цхьана а маь11ехь сецира. Шелоно лергаш дахьадора, когаш шелбора…(125 дош. С.-Б.Арсанов. «Маца девза доттаг1алла.» |
| **Даран суьртан т1етуху предложенеш.** | **Сочинени** | **«Муха хила веза г1иллакхе стаг»** |
| **Даран суьртан т1етуху предложенеш.** | **Изложе-ни** | **«Ден дозалла»**  Ворх1 к1ант ву Даркешан. Ворх1е а – ден дозалла. Цуьнан г1ортораш. Ворх1е а – пепнаш санна, дог1маш долуш, болатах воьттича санна, онда. Х1уманах а б1аьргнег1ар тухур доцуш. Вухавер воцуш. 1уьргара текхарг а йоккхур йолуш, ч1арх**-**аьллий, шайт1ан ненан багара маха а бохьур болуш, майрий. Г1иллакхах вухур воцушший, яхь д1алур йоцушший.  Иштта кхиийна уьш дас. Цо х1инца а олу шен к1енташка: «Хьалха а ма хила, т1аьхьа а ма хила. Шун меттиг юккъехь ю».  Цкъа воккхахволчу Аьрзус, 1а а ца велла, хаьттира дега:  – И юккъера меттиг х1унда хоьржу ахь тхуна, ва дада?  Даркеш оьг1аз ца вахара оцу хаттарна. Тера дара цо и лардинчух. «Хьалха вийла 1еминарг массо а х1уманна т1ехь а хьалхара хила лууш хуьлу, т1ехьа сеца 1еминарг массо а х1уманна т1ехь а т1аьхьара хила лууш хуьлу. Хьалха валий, т1аьхьа висий стаг гуттар а караво. Муьлххачу а г1уллакхан коьрта йозалла шена т1еоьцуш ерг юкъ ю. И онда елахь, халкъан доь довр дац», – жоп делира Даркеша.  Ден хьехар лардира к1енташа. Ц1агарица паччахьан салташна к1ело ян баханчохь а. Коьрталла ца къевсира цхьаьнцца а. Кхечаьрца цхьанийсса лийтира вежарий Хьарг1ий, Олхазаррий, Маккхаллий. Т1аьхьарчунна пхьаьрсах чов а йинера.  Салтийн тоьпаш а йохьуш, Ц1агарин тоба ц1а йирзича, гихоша доккха са даьккхира… Цхьана Аружин юьхь т1ехь ца хаалора я хазахетар а, я халахетар а. Иза йоьллера шен кхузткъе итт шара чохь к1ентий кхерамечу новкъа а бохуш, уьш могуш**-**маьрша бухаберзаре хьежарх.  Ворх1 к1ант ву Даркешин доьзалехь. Ворх1 к1ант – ненан ворх1 са. Цхьана деган эшарехь деттало и ворх1 са, цхьанна цатам хилча, берриге а кийра 1овжош, хазахетар хилча, кийрахь меттиг ца тоьуш…  Кхо к1ант дена дуьхьал х1оьттира. Хьалха вистхилира кхааннах воккхах волу Хьарг1а.  – Дада, тхо духадирзи, зен**-**зулам ца хуьлуш.  – Бакъахьа хир ду, – к1ентийн б1аьра ца хьожуш, бен доцчуха жоп ло Даркеша. – Парг1ат хила.  Нана йолчу боьлху к1ентий.  – Нана, тхо духадирзи, могуш-маьрша долуш.  – Некъан хьовзамах, юьхь1аржонах лардойла шу вайн Дала,– меллаша дека тийналлехь Аружин аз. – Д1адуьло, парг1атдовла.  Воккхах волчу вешина Аьрзуна т1ебоьлху вежарий.  – Тхо духадирзи, дагалаьцнарг кхочуш а дина.  – Нахана хьалха корта охьабахийта меттиг**-**м ца йитина аш вайна? – хоьтту Аьрзус.  – Ца йитина, – жоп ло Хьарг1ас.  – Дика хир ду, – там хиларца боху воккхах волчу вашас. – Хьовса шайн г1уллакхе… (343 дош)  (Л. Яхъяев «Гихойн Таймасха»)  **Хьесап:**  1. Ден дозалла..  2. Ден хьехамаш.  3. К1енташа ден хьехар лардар.  4. Аружин доьналла.  5. Дена дуьхьал х1оттар. |
| **Карладаккхар** | **Шеран талламан диктант** | **Талламан болх № 4 «Б1аьсте»**  Гонаха самадолуш дара т1ейог1учу б1аьстено дендина 1алам. Ч1енигаш а эт1ош, гучудевлла кегийра г1аш дара цхьацца долчу дитташ т1ехь гуш. Лакхахь хьоькхучу б1аьстенанмелачу механ тулг1е хьекхалора наггахь к1ентан дег1ах. Нанас дайн хьоькхучу куьйго санна, коьрта т1ехула хьакхалуш т1ехболура иза, кхуьнан коьртара месаш д1аса а йаржош.  «Мохь тоха те аса? Орца даккха те?»-дагадеара к1антана. Т1аккха а, цхьанна д1ахазахь осала хетар ву-кх со, бохург дага а деана, йуха а басах хьалатасавелира иза. Амма куьг а, ког а д1атаса х1ума цахиларна, йуха а 1инах чушершаш воллучу кхуо катоьхна схьалецира ша х1инццалц 1ожаллин буйна ца вохуьйтуш сацийна йолу колл.  Кхунна гена доццуш охьахиира цхьа хаза бос болу хьоза. Д1а а, схьа а хьаьвзина, корта аг1ор баьккхина адаме а хьаьжна, «ч1ир-ч1ир»-элира цо, цкъа-шозза, кхосса а луш.  «Дависа, цхьана минотана, хьан санна, ши т1ам белира сан», -дагадеара дег1ера ницкъ кхачош воллучу к1антана… (139дош. Саракаев Хь. «Ирсе б1аьрхиш.») |
| **Синтаксисах лаьцна карладаккхар.** | **Тестировани.** | **1. Чолхе предложени ю:**  -: Даккхий хилча а, шен бераш бераллера ца довлу.  +: Тоххарехь аьхкенан каникулаш юьйлаелла, амма Яха а, Хадишт а мукъа яц.  -: Екхна еана 1уьйре.  -: Ма хаза къегаш ду ламанца бецан тхи!  **2. Чолхе-цхьанакхетта предложени-иза:**  -: коьрта меженаш шена чохь ерг  ю;  -: цхьалхечу предложенехь долчул алсам дешнаш дерг ю;  +: шина я масех цхьалхечу предложенех лаьтташ ерг ю;  -: маь1ница йозаеллачу  предложенех лаьтташ ерг  ю.  **3. Чолхе – цхьаьнакхеттачу предложени юкъайог1у предложенеш вовшех къастайо:**  +: запятойца;  -: шит1адам билларца;  -: тире йилларца;  -: хуттурган дешнашца.  **4. Чолхе-цхьаьнакхеттачу предложенешкахь цхьалхенаш вовшахтосу:**  -: интонацица, хуттурган дешнашца;  -: маь1ница, интонацица;  +: дозаран, дуьхьалара, къасторан хуттургашца;  -: дакъалгашца, интонацица.  **5. Пунктуационни г1алат ду предложенехь:**  -: Амма иза, шуна ма моьтту, осалчех вац.  -: Доцца аьлча, экзамен дика д1аелира ас.  +: Элбек ахь 1амийний нохчийн меттан урок?  -: Доцца аьлча а, кхетар ю со.  **6. Чолхе-цхьаьнакхеттачу предложенешкахь цхьалхенаш вовшахтосу:**  -: интонацица, хуттурган дешнашца;  -: маь1ница, интонацица;  +: дозаран, дуьхьалара, къасторан хуттургашца;  -: дакъалгашца, интонацица.  **7. Къасторан хуттург ю х1окху предложенехь:**  -: Луьстачу хьуьна юккъехь самукъане дара.  -: Сан нана бедарш тоьгуш  ю.  +:  Я хьо вола тхуна т1е, я тхо д1адог1у.  -:  Дикачу стагана х1умма а кхоо эшац.  **8. Дуьхьалара хуттург яц х1окху предложенехь:**  -: Нах охана дина бевлла, ткъа тхо х1инца а дуьйла ца делла.  -: Йо1 могуш юйла хиира цунна, делахь а сапарг1ат яцара нана.  -: Йочане денош лаьттара арахь, амма шийла-м яцара.  +: Амма цхьана а х1уманах хьо кхера оьшуш дац.  **9. Дозаран хуттург ю х1окху предложенехь:**  -: Луьстачу хьуьна юккъехь самукъане дара.  +: Ас цуьнга ала а элира, цо соьга ла адуьйг1ира.  -:  Я хьо вола тхуна т1е, я тхо д1адог1у.  -:  Дикачу стагана х1умма а кхоо эшац.  **10.  Чолхе- карарчу  предложенин коьрта ши билгало ю:**  -: шиннал сов предложених лаьтташ хилар, интонаци хилар;  -: карара хуттург, дакъалг хилар;  -: хуттурган дешнаш, коьрта меженаш хилар;  +: карара хуттург я хуттурган дош хилар, сказуеми муьлххачу а цхьана саттамехь хилар.  **11. Т1етуху предложенеш екъало тобанашка:**  +: кхачаман, къастаман, латтамийн;  -: цхьанах1оттаман, шинах1оттаман, ийна;  -: хуттургаш йолу а, йоцу а, кхечуьнга йовлу а,ца йовлу а;  -:шинах1оттаман,  цхьаьнакхетаран, къастаман.  **12. Т1етухучу предложенешца  хуьлу х1ара хуттургаш:**  -:амма, ткъа, бакъду;  +:х1унда аьлча, нагахь санна(нагахь), бохуш, аьлла;  -: я;  -: а.  **13. Муьлхачу аларца реза хила мегар ду:**  -: т1етуху предложени даима коьртачунна хьалха лаьтта;  +: т1етуху предложени даима коьртачух йозуш хуьлу;  -: хуттургаш а. хуттургийн дешнаш а предложенийн меженаш хуьлий лела;  -: коьртачу предложенехь юкъаметтигаллин дешнаш хуьлу: мила, х1ун, муьлха, маца, х1унда и кхин д1а а.  **14. Чолхе-карара предложени-иза**  -: цхьа предложени вукхунах йозушший, кхетошший ерг ю;  -: цхьалхечу предложенехь долчул алсам дешнаш дерг ю;  -: шина я масех цхьалхечу предложенех лаьтташ ерг ю;  -: маь1ница йозаеллачу  предложенех лаьтташ ерг  ю.  **15. Чолхе-карарчу предложенехь коьртаниг ю:**  +: т1етуху предложени шех йозуш а, цо кхетош а ерг;  -: цхьана я масех дашах лаьтташ ерг;  -: шена чохь коьрта меженаш бен йоцург;  -: шеца хуттургаш ерг.  **16. Т1етуху предложенеш екъало тобанашка:**  +: кхачаман, къастаман, латтамийн;  -: цхьанах1оттаман, шинах1оттаман, ийна;  -: хуттургаш йолу а, йоцу а, кхечуьнга йовлу а,ца йовлу а;  -:шинах1оттаман,  цхьаьнакхетаран, къастаман.  **17. Д1акъастае коьртачу предложенех  т1етухурш, х1итто еззачу сацаран хьаьркаш а х1иттош:**  -:  Х1ара х1ун зама ю цхьанне а ца хаьара.  -:Хьуна х1ун лаьа  хаийтахьа тхоьга.  -:Цу белхан чаккхе муха хир ю хууш цхьа а вацара.  -:Цхьанна а ца хаьара шаьш муьлхачу юьрта кхаьчна.  **18. Кхачаман т1етухучу предложенийн коьрта башхалла  ю:**  -: коьртачу предложенера ц1ердош цо билгалдеш хилар;  +: коьртачу предложени чохь долу дешнийн цхьаьнакхетар (хандош я хандешан форма)  цо кхетош хилар;  -: муха? муьлха? бохучу хаттаршна цо жоп луш хилар;  -: коьртачу предложенехь дуьйцург цо кхетош хилар.  **19. Тетуху предложенеш  екъало:**  +: кхаа тобане;  -: шина тобане;  -: еа тобане;  -:  пхеа тобане.  **20. Кхачаман т1етуху предложени хуьлу:**  -: муха? муьлха? х1ун? бохучу хаттаршна жоп луш;  -: маца? мичахь? муха? бохучу хаттаршна жоп луш;  -: хьенан? стенан? бохучу хаттаршна жоп луш;  +: ц1ерниг дожаран хаттарна жоп луш.  **21. Кхачаман т1етуху предложени ю:**  +: Хезна суна, хьо тхо долчу хьошалг1а ван дагахь ву бохуш.  -: Дас доцца жоп делира, йо1 шена луъучу деша йохуьйтур ю ша аьлла.  -: Суна хьехарш дора Хадишта.  -:  Луьстачу хьуьна юккъехь самукъане дара.  **22. Къастаман т1етухучу предложенийн коьрта башхалла  ю:**  -: коьртачу предложенера хандош цо кхетош хилар;  -: коьртачу предложени чохь дуьйцуш долчун кеп цо гойтуш хилар;  +: коьртачу предложенера ц1ердош я цуьнан маь1нехь долу кхин дош цо билгалдар;  -: коьртачу предложенехь дуьйцург цо ч1аг1деш хилар.  **23. Къастаман т1етуху предложени хуьлу:**  +: муха? муьлха? х1ун? бохучу хаттаршна жоп луш;  -: маца? мичахь? муха? бохучу хаттаршна жоп луш;  -: хьенан? стенан? бохучу хаттаршна жоп луш;  -: ц1ерниг дожаран хаттарна жоп луш.  **24. Къастаман т1етуху предложени ю:**  -: 1елина ца хаьара, ша т1еваьлла гу мел лекха бу.  -: Ахь сема ладог1а ас дечу къамеле.  +: Соьга дехарш дора цомгашчо, дарба дан молханаш да бохуш.  -: 1уьйранна хаза деана де т1аьхьо кхоьлира.  **25. Т1етуху предложенеш екъало тобанашка:**  +: кхачаман, къастаман, латтамийн  -: цхьанах1оттаман, шинах1оттаман, ийна  -: хуттургаш йолу а, йоцу а, кхечуьнга йовлу а,ца йовлу а.  -:шинах1оттаман,  цхьаьнакхетаран, къастаман  **26. Латтамийн т1етухучу предложенийн кепаш  ю:**  -: меттиган, бараман, дуьхьалара, хенан, т1едожоран;  -: хаттаран, шеконан, ч1аг1даран, хьадаран, дийцаран;  -: юстаран, ч1аг1даран, бехкаман, хаттаран, хенана;  +: хенан, даран суьртан, бахьанин, 1алашонан, бехкаман.  **27. Кхачаман т1етуху предложени хуьлу:**  -: муха? муьлха? х1ун? бохучу хаттаршна жоп луш;  -: маца? мичахь? муха? бохучу хаттаршна жоп луш;  -: хьенан? стенан? бохучу хаттаршна жоп луш;  +: ц1ерниг дожаран хаттарна жоп луш.  **28. Къастаман т1етуху предложени хуьлу:**  +: муха? муьлха? х1ун? бохучу хаттаршна жоп луш;  -: маца? мичахь? муха? бохучу хаттаршна жоп луш;  -: хьенан? стенан? бохучу хаттаршна жоп луш;  -: ц1ерниг дожаран хаттарна жоп луш.  **29. Латтаман т1етуху предложени  ю:**   -: Соьга дехарш дора цомгашчо, дарба дан молханаш да бохуш.  -: Ас цуьнга ала а элира, цо соьга ла адуьйг1ира.   -: Хезна суна, хьо тхо долчу хьошалг1а ван дагахь ву бохуш.  +: 1айшат кест-кеста юьрта йоьду, х1унда аьлча цигахь 1аш цуьнан гергара нах бу.  **30.  Даран суьртан т1етуху предложени-иза:**  -: коьртачу предложени чохь дуьйцург  куьцехь вовшахтоьхна предложени ю;  -: коьртачу предложении чохь долчун сурт гойту предложени ю;  +: коьртачу предложени чохь дуьйцуш долчун сурт, кеп гойтуш йолу предложени ю;  коьртачу предложени чохь долчун дар гойтуш йолу предложени ю.  **31. Даран суьртан т1етуху предложени коьртачух д1ахутту хуттургаша:**  +:бохуш, аьлла;  -: х1унда, аьлча;  -: делахь, бакъду;  -: амма, ткъа.  **32. Латтамийн т1етухучу предложенийн кепаш  ю:**  -: меттиган, бараман, дуьхьалара, хенан, т1едожоран;  -: хаттаран, шеконан, ч1аг1даран, хьадаран, дийцаран;  -: юстаран, ч1аг1даран, бехкаман, хаттаран, хенана;  +: хенан, даран суьртан, бахьанин, 1алашонан, бехкаман.  **33. Даран суьтан т1етуху предложени ю:**  -: Хезна суна, хьо тхо долчу хьошалг1а ван дагахь ву бохуш.  -: Дас доцца жоп делира, йо1 шена луъучу деша йохуьйтур ю ша аьлла.  -:  Йо1а дуьхьало йина боху, г1ур яц ша цуьнга аьлла.  +:  Зарган Шелахь а юьйцура, кхиамаш бохуш, г1араяьлла дика белхало ю бохуш.  **34. Бахьанин т1етуху предложенино жоп ло хаттаршна:**  -:муха? мича кепара? маца?  -:хьаьнга? хьаьнца? стенга?  +:х1унда? х1ун бахьана долуш? мича бахьанина?  -: маца? муьлха? стенна?  **35. Бахьанин т1етуху предложенеш коьртачарах д1ахутту хуттургаша:**  +:х1унда аьлча, бохуш, аьлла;  -х1етте а, аьлла, бакъду;  -а, я, делахь а;  -амма, х1етте а, цундела.  **36. Бахьанин т1етуху предложени ю:**  -:Ас дийцира, садовш лома жа1уй болчу со муха кхечира.  +:Мохьмад массарна а вевзара, дечу г1уллакхана каде ву бохуш.  -:Баймарзас, меллаша вахана, божалан не1 д1айиллира.  -:Нагахь санна аш иштта соьца г1иллакх лоцу-кх, шуьца г1иллакх лаца а хуур ду суна. |

**Белхан программин мах хадор (фонд оценочных работ)**

**V-ХӀ классийн дсшархойн диктантийн мах хадорехь хьехархочо куьйгалла оьцу кху некъех:**

1. Диктантехь орфографически а, пунктуационни а гӀалаташкъаьст-къаьстина лору, оценка юкъараюьллу.
2. Диктантана **«5» дуьллу**, нагахьцхьа а орфографически гӀалатдацахь я цхьаннал сов пунктуационнигӀалатцахилахь.
3. **«4» дуьллу**, кхааннал сов орфографически а, щиннал сов пунктуационни а гӀалатцахилахь (я шиъ орфографически, кхоъпунктуационнигӀалатхилахь).
4. «3» дуьллу,ялханнал сов орфографически а, пхеаннал сов пунктуационни а гӀалатцахилахь (я 5 орфографически, 5 пунктуационнигӀалаташхилахь).
5. «2»дуьллу, иттаннал сов орфографически а, пхеаннал сов пунктуационни а (я бархӀаннал сов орфографически а, ворхӀаннал сов пунктуационни а) гӀалаташцахилахь.

ДешархочунбалхатӀехьгӀалатларадеза, орфографическиа, пунктуационни а, муьлхха а бакъоталхош, диктант язъялеоцуклассехь я цуллахарчуклассашкахьӀамийнчухизахилахь. Нагахьсаннаталламандиктантехь 5 ша дина нисдаршхилахь (нийсацаяздинаргнийсачуьнцахийцина) оценка цхьанабаллана лаг1йо, иштта оценка «5» цадуьллу, диктантехь 3 я цул сов нисдаршхилча.

Оценка юьллуш, цалорушдуьту:

1. Программехь йоцу я Ӏамийнайоцу орфографически а, пунктуационни а бакъонаш талхош долу гӀалаташ (масала, V классехьхандешанкарарчу а, яханчу а хенийн чаккхенаш нийса язъяр, спряженешкахь хандешнийн нийсаяздар, подлежащиний, сказуеминий юккъехь тире йиллар-ца йиллар ца Ӏамадо. Уьш VI а, VII а, VIII а классийн программехь ю).
2. Тилкхаздаьлла гӀалат (описка) лору, масала, белхало хила дезачохь белхано яздинехь, Ӏуьйре хила дезачохь Ӏуьйле яздинехь.
3. Нохчийн маттахь зевне мукъаза й (йот) яздар, масала: йоза хила дезачохь еза яздахь, йогӀу (егӀу), юьртахь (йуьртахь), юьгу (йуьгу) яздахь.
4. Орам ларбеш а, ораман аьзнаш хийцалуш а терахьдешнаш яздар, масала: исс - иссалгӀа-уьссалгӀа, итт - итталгӀа - уьтталгӀа.
5. Къовсамечу меттигашкахь чолхечу дешнийн нийсаяздар, масала: пайдаэцар - пайдаэцар, нийсаяздар нийса- яздар, гӀодар - гӀо дар, и. дӀ. кх.
6. Дешнашкахь дифтонгаш язъяр: къега- къиэга, терса- тиэрса, оза-уоза, еха - йиэха, и. дӀ. кх. а.
7. ***ЦӀердешнийн къовсаме яздар: стогалла- стагалла, мох – мохан-механ - махан, морха, и. дӀ. кх. а.***

Дешархоша далийтинчу гӀалаташна юкъара даккхий а, кегий а гӀалаташ къасто деза.

Даккхий гӀалаташ лору:

1. Хьалхенца Ӏамийна а, йозанехь алсам пайда оьцуш а йолу орфографически, пунктуационни бакъонаш талхош долу гӀалаташ:
2. Мукъазчу элпашна юккъе яздеш долу къасторан хьаьркаш, масала: хӀаллакьхилла, меттахъхъайра.
3. Дешхьалхенца йолчу я чолхечу инфинитиван суффиксийнязъяр.
4. Хандешнех хиллачу тайп-тайпанчу къамелан дакъойн яздар (оху -охуна я охана, тоьгу - тоьгуна я тоьгана).
5. Хандешан ихначу хенан язъяр, масала: бохура я бахара, моьттура я моттара.
6. ***Кху кенара цӀердешнийн яздар: дечиган я дечган, эчиган я аьчган.***
7. ЦӀердешнийн а, билгалдешнийн а массо къобалйина тӀеэцна йолу яцйинчу а, юьззинчу а форманий нязъяр, масала: гӀуллакх я гӀулкх, гӀиллакх я гӀилкх.

Дсшархочун балха тӀехь цхьа могӀа (кхоъ я цул сов) цхьана бакъонна нислуш гӀалаташ хилахь, диктантана оценка лакхаяккха мега, масала, дешан чаккхенган яздарехь, доца шеконан элпаш(а, и, у,) яздарехь.

Комплексни талламан белхашкахь, диктантах а, т1едилларех а

(фонетически, лексически, орфографически, грамматически, пунктуационни) лаьттачу, ши оценка юьллу-х1ора балханашен-шен.

Т1едилларийн мах хадорехь куьйгалла оьцу кху некъех:

**«5» дуьллу,**массо а т1едиллар нийса кхочуш динехь;

**«4» дуьллу,** т1едилларийн ¾ дакъа нийса динехь;

**«3» дуьллу,**болх ах я цул сов нийса бинехь;

**«2» дуьллу,**болх эханал к1езиг бинехь.

Билгалдаккхар:

Орфографически а, пунктуационни а г1алаташ, т1едиллар кхочушдарехь дина долу, диктантан мах хадош лору.